Oksitosin

Oksitosin [ok-si-to-sin] (oxytocin, Oxt) adalah sejenis hormon peptida dan neuropeptida yang biasa dihasilkan di hipotalamus dan dikeluarkan oleh hipofisis posterior. Ia memainkan peranan dalam menjalinkan hubungan dan pembiakan seks; malah juga  semasa dan selepas melahirkan anak di mana ia mendorong pelepasan hormon ke dalam saluran darah sebagai tindak balas kepada peregangan serviks dan rahim semasa kelahiran. Ini membantu dengan kelahiran, ikatan dengan bayi serta pengeluaran susu (bersama rangsangan puting payudara dari menyusu).

Struktur 
Oksitosin ialah peptida terdiri daripada sembilan asid amino (nonapeptida) dalam susunan sisteina-tirosina-isoleusina-glutamina-asparagina-sisteina-prolina-leusina-glisina-amida (Cys – Tyr – Ile – Gln – Asn – Cys – Pro – Leu – Gly – NH2, or CYIQNCPLG-NH2); asid amino terminal C dibentuk menjadi amida primer dan ikatan disulfida menghubungkan kedua-dua sisteina. Oksitosin mempunyai jisim molekul 1007 Da dan satu unit antarabangsa (IU) oksitosin adalah bersamaan dengan 1.68 μg daripada peptida tulen.

Struktur oksitosin sangat serupa dengan vasopresin. Kedua-duanya ialah nonapeptida dengan ikatan disulfida tunggal, hanya berbeza dengan dua penggantian asid amino: Cys – Tyr – Phe – Gln – Asn – Cys – Pro – Arg – Gly – NH2. Oksitosin dan vasopresin telah diasingkan dan jumlah sintesis mereka dilaporkan pada 1954, dengan pengkaji Vincent du Vigneaud dianugerahkan Hadiah Nobel dalam Kimia 1955 dengan keterangan: "untuk kerjanya mengenai sebatian sulfur yang penting dalam biokimia, terutamanya bagi sintesis pertama hormon polipeptida."

Rujukan

Bacaan lanjut 

 
 
 .

Neuropeptida
Neurotransmiter
Puncak syahwat
Agonis reseptor oksitosin
Agonis reseptor vasopresin
Hormon pituitari posterior
Hormon hipotalamus
Hormon wanita mengandung
Sistem endokrin wanita manusia